**ΔΙΑΔΙΚΑΣΙΑ ΑΙΤΗΣΗΣ & ΕΓΚΡΙΣΗΣ ΕΠΙΜΟΡΦΩΤΙΚΟΥ ΠΡΟΓΡΑΜΜΑΤΟΣ**

1. **Αυτοχρηματοδοτούμενα προγράμματα ή χρηματοδοτούμενα από ιδιωτικούς φορείς**

Κάθε Πρόγραμμα EΔΒΜ αξιολογείται ως προς τη σκοπιμότητα και την εκπαιδευτική του επάρκεια. Η διαδικασία έγκρισης ακολουθεί τα εξής στάδια:

1. **Αίτηση προέγκρισης** υποβολής πρότασης υλοποίησης Προγράμματος από τον ΕΥ προς τη Γενική Συνέλευση του Τμήματός του, όσον αφορά στη συνάφεια του Προγράμματος με τα γνωστικά αντικείμενα που θεραπεύει το Τμήμα και τη συμβατότητά του με τους στόχους ανάπτυξης του Τμήματος (**Παράρτημα\_** **Κ.Ε.ΔΙ.ΒΙ.Μ-ΧΠ** στην ιστοσελίδα του ΚΕΔΙΒΙΜ).
2. **Αίτηση-πρόταση** υλοποίησης Προγράμματος από τον Επιστημονικά Υπεύθυνο (ΕΥ) προς το Συμβούλιο του Κ.Ε.ΔΙ.ΒΙ.Μ., με αριθμό πρωτοκόλλου του Πανεπιστημίου και υπογεγραμμένη από τον ΕΥ (**Έντυπο1\_** **Κ.Ε.ΔΙ.ΒΙ.Μ-ΧΠ** στην ιστοσελίδα του ΚΕΔΙΒΙΜ).
3. **Αξιολόγηση της υποβληθείσας πρότασης από το Συμβούλιο του Κ.Ε.ΔΙ.ΒΙ.Μ.,**, η οποία δύναται να υποβοηθείται και από ειδικούς επιστήμονες. *Κατά τη φάση αυτή το Συμβούλιο του Κ.Ε.ΔΙ.ΒΙ.Μ. δύναται να ζητήσει τροποποιήσεις της αίτησης από τον ΕΥ.*
4. **Έγκριση ή απόρριψη της πρότασης από τη Σύγκλητο του Χαροκοπείου Πανεπιστημίου** στη βάση της σχετικής εισήγησης του Συμβουλίου του Κ.Ε.ΔΙ.ΒΙ.Μ. Η απόφαση θεωρείται ότι έχει εγκριθεί μετά από άπρακτη πάροδο δέκα (10) εργάσιμων ημερών.
5. **Μετά την έγκριση του Προγράμματος από τη Σύγκλητο**, και **πριν** **την έναρξη λειτουργίας του**, απαιτείται **υποβολή λεπτομερούς φακέλου του Προγράμματος προς** **το Συμβούλιο του Κ.Ε.ΔΙ.ΒΙ.Μ**, βάσει του οποίου θα γίνεται η παρακολούθηση της υλοποίησής του. Ο φάκελος θα πρέπει να περιέχει:

• τον αναλυτικό Οδηγό Σπουδών του Προγράμματος (**Έντυπο 2\_** **Κ.Ε.ΔΙ.ΒΙ.Μ-ΧΠ**), ο οποίος περιλαμβάνει λεπτομερείς πληροφορίες για τη δομή του Προγράμματος, το χρονοδιάγραμμα και τη μεθοδολογία υλοποίησής του, τον κατάλογο διδασκόντων και τον χώρο διεξαγωγής, τον τρόπο επιλογής/εγγραφής στο Πρόγραμμα, τα δίδακτρα, την κατανομή/αξιοποίηση των πόρων του Προγράμματος κ.ά.,

• σχέδια των Πιστοποιητικών Επιμόρφωσης, Παραρτήματος Πιστοποιητικού Επιμόρφωσης και Βεβαίωσης Παρακολούθησης που θα χορηγηθούν (βλ**. Έντυπα5-7\_** **Κ.Ε.ΔΙ.ΒΙ.Μ-ΧΠ**),

• λοιπό συνοδευτικό υλικό που κρίνεται απαραίτητο από τον ΕΥ του Προγράμματος.

1. Μετά τον έλεγχο και την έγκριση από το Συμβούλιο του Κ.Ε.ΔΙ.ΒΙ.Μ,, αυτό προωθεί στον ΕΛΚΕ τα εξής:

* **Αντίγραφο των πρακτικών της Συγκλήτου**,
* **Εγκριτική επιστολή** του/της Προέδρου του Συμβουλίου του Κ.Ε.ΔΙ.ΒΙ.Μ
* **Τον εγκεκριμένο Οδηγό Σπουδών**

και ενημερώνει σχετικά τον ΕΥ, ώστε για να καταθέσει στον ΕΛΚΕ, τα υπόλοιπα έγγραφα/αιτήσεις της οικονομικής διαχείρισης του έργου, με βάση τα πρότυπα του ΕΛΚΕ.

1. **Έγκριση του Έργου από τον ΕΛΚΕ** **του Χαροκοπείου Πανεπιστημίου** και υπογραφή σύμβασης μεταξύ του ΕΛΚΕ, του Προέδρου του Κ.Ε.ΔΙ.ΒΙ.Μ και του ΕΥ του Προγράμματος ((προσχέδιο σύμβασης βρίσκεται αναρτημένο στην ιστοσελίδα του ΚΕΔΙΒΙΜ-**Έντυπο10\_** **Κ.Ε.ΔΙ.ΒΙ.Μ-ΧΠ**). Ο φάκελος του Προγράμματος αποτελεί τμήμα της σύμβασης.

**Μετά την ημερομηνία ολοκλήρωσης του Προγράμματος** , και εντός αποκλειστικής προθεσμίας 30 ημερών, ο ΕΥ υποχρεούται να:

* καταθέσει προς το Συμβούλιο του Κ.Ε.ΔΙ.ΒΙ.Μ συμπληρωμένη την **Έκθεση Απολογισμού Έργου** *(***Έντυπο 9\_** **Κ.Ε.ΔΙ.ΒΙ.Μ-ΧΠ***),*
* υποβάλει στο Συμβούλιο του Κ.Ε.ΔΙ.ΒΙ.Μ. τα **αποτελέσματα της αξιολόγησης του Προγράμματος**, σύμφωνα με τα προβλεπόμενα στον Οδηγό Σπουδών του Προγράμματος. Η αξιολόγηση του Προγράμματος από τους Εκπαιδευόμενους και τους Εκπαιδευτές θα πραγματοποιείται μέσω συμπλήρωσης τυποποιημένων ηλεκτρονικών ερωτηματολογίων, από link που θα αποστέλλεται στον ΕΥ από το Κ.Ε.ΔΙ.ΒΙ.Μ. *(πρότυπα των ερωτηματολογίων βρίσκονται αναρτημένα στην ιστοσελίδα του Κ.Ε.ΔΙ.ΒΙ.Μ.* **- Έντυπα 3&4\_ Κ.Ε.ΔΙ.ΒΙ.Μ-ΧΠ**),
* μεριμνήσει (εφόσον αυτό δεν έχει ήδη προηγηθεί) για την ανάρτηση στην ιστοσελίδα του Κ.Ε.ΔΙ.ΒΙ.Μ. των σχετικών πληροφοριών του Προγράμματος που υλοποιήθηκε *(Οδηγό Σπουδών* *και άλλο συνοδευτικό υλικό που κρίνεται απαραίτητο από τον ΕΥ)*,

Τα παραπάνω δεν υποκαθιστούν τα έγγραφα για τη διαδικασία ολοκλήρωσης των έργων στον ΕΛΚΕ, τα οποία θα πρέπει να συμπληρωθούν και κατατεθούν στον ΕΛΚΕ με βάση τις εκάστοτε ισχύουσες διαδικασίες αυτού.

1. **Χρηματοδοτούμενα Προγράμματα του ευρύτερου δημόσιου τομέα ή μη κερδοσκοπικών φορέων**

Η πρόταση προς τον φορέα χρηματοδότησης αξιολογείται και εγκρίνεται, πριν από την υποβολή της, από το Συμβούλιο του Κ.Ε.ΔΙ.ΒΙ.Μ. ως προς:

* τη δυνατότητα του Χαροκοπεἰου Πανεπιστημίου να ανταποκριθεί στις απαιτήσεις της προτεινόμενης δράσης.
* την οικονομική κάλυψη για τη χρήση των διατιθέμενων από το Χαροκόπειο Πανεπιστήμιο πόρων.
* τη συμφωνία της με τις αρχές που διέπουν τη λειτουργία του Κ.Ε.ΔΙ.ΒΙ.Μ. στο Χαροκόπειο Πανεπιστήμιο.